Nyeste Skilderie af Kiøbenhavn, 1810-08-18
Indenlandske Efterretninger. Placat, angaaende Bestemmelsen af en Toldlinie, med Hensyn paa Udførselen af visse Varer og een desaarsag anordnet Commission. Vi Frederik den Sjette, af Guds Naade Konge til Danmark og Norge, &c. &c., Gjøre vitterligt: At Vi i Betragtning af de særdeles Tidsomstændigheder have med Hensyn til Toldopsynet i Vort Hertugdom Holsteen allernaadigst befalet og fastsat følgende: §. I. Linien fra Staden Neustadt i Vort Hertugdom Holsteen over Ahrensboet til Segeberg, derfra til Oldesloe, og fra Oldesloe over Ultzburg og Barmstedt indtil Staden og Fæstningen Glückstadt, derfra langs med Elben til Brunsbuttel og fremdeles til Büsum i Nord-Ditmarsken skal indtil videre ansees som en egen Toldlinie, udover hvilken ingen Product, der ei er europæisk Frembringelse, maae en ten søe eller landvært udføres fra Vore Hertugdømmer. I. 2. Raffinerede Sukkere og Sirup maae ligeledes ikke udføres over fornævnte Toldlinie. §. 3. Fra foregaaende Bestemmelser maae ikkuns gjøres Undtagelse for saadanne smaa Qvantiteter, af ikkeeuropæiske Producter eller raffinerede Sukkere og Sirup, der beviisliggen skulle anvendes til Detailudsalg og Huusholdnings Forbrug i de indenlandske Steder, som ligge paa hiin Side den foreskrevne Toldlinie. §. 4. For de indenlandske Fabrikker, som ligge paa hiin Side den bestemte Toldlinie, og til hvis Fabrikationer uomgjængeligen behøves ikkeeuropæiske Producter, skal det ligeledes være tilladt at føre de saaledes fornødne Qvantiteter af bemeldte Producter ud over Toldlinien, under den Forpligtelse, at de ved Forædling deraf tilvirkede Fabricata igjen tilbageføres ind over Toldlinien. J. H. Til at meddele Passeersedler for de Qvantiteter af ikkeeuropæiske Producter, samt raffinerede Sukkere og Sirup, hvilke i de i §. 3 og 4 berørte Tilfælde maae føres ud over Toldlinien, som og til at føre den fornødne Control med Opfyldelsen af de Forpligtelser, som af vedkommende Fabrikker i saadan Henseende over tages, ville Vi allernaadigst have anordnet en Commission; hvis Pligt det tillige skal være, i Almindelighed at vaage over de heri givne befalingers Overholdelse, og i Særdeleshed paasee, at de i efterfølgende §. indeholdte Bestemmelser, forsaavidt de ikke angaae Staden Altona, blive fulgte. §. 6. Til denne Hensigt skal enhver, som overToldlinien til Steder udenfor samme vil udføre ikkeeuropæiske Producter, raffinerede Sukkere eller Sirup, enten til Huusholdnings Forbrug, til Detailhandel eller til Forædling, først melde sig hos fornævnte Commission, gjøre der Angivelse af Producterne a., og forsyne sig til Forsendelsen, med den i foregaaende §. omtalte Passeerseddel. §. 7. Alle Oplage af ikkeeuropæiske Producter, som findes udenfor den foreskrevne Toldlinie i større Mængde, end af Commissionen eragtes nødvendig til Detailudsalg paa Stedet for i det høieste 6 Maaneder eller til Huusholdnings Forbrug for et Aar, skulle paa Eierens Bekostning, under Straf af Confiscation, bringes indenfor Toldlinien inden 3 Ugers Forløb efter Bekjendtgjørelsen af denne Vor allernaadigste Befaling. Det samme skal ogsaa iagttages i Henseende til Oplage af raffinerede Sukkere og Sirup. Naar der efter Forløbet af de bestemte 3 Uger skulde reise sig grundet Formodning om Oplag af forbudne Varer paa Steder udenfor Toldlinien, saa er Commissionen bemyndiget til at lade anstille Huusundersøgelser. §. 8. Staden Altona undtages aleene fra Bestemmelserne i næstforegaaende §., hvorimod alle i denne Stad værende Beholdninger af ikkeeuropæiske Producter, saavelsom af raffinerede Sukkere og Sirup skulle tages under nøieste Coutrol af den for Staden Altona af Os allerhøiest forordnede Vare=Udførsels=Commission, hvis Pligt det bliver at paasee, at disse ikke derfra udføres til noget fremmed Sted, ei heller til noget andet udenforToldlinien liggende indenlandsk Sted, med mindre den under §. 5. omtalte Commission ifølge §§. 3 og 4 der maatte have indvilget. Naar ikkeeuropæiske Producter eller raffinerede Sukkere og Sirup forlanges afsendte fra Altona til indenlandsk Sted indenfor Toldlinien, da har Vare-Udførsels Commissionen i Altona at paasee, at behørig Rukattest for den rigtige Fremsendelse efter Angivelsen tilveiebringes. §. 9, Erhvert Fartøi, som udclareres fra et til andet indenlandsk Sted langs Vor Elbkyst, skal stille en Caution af 25 Procent af Fantøiets og Ladningens Værdie til Sikkerhed for Los nings=Attestens rigtige Tilveiebringelse, og saafremt noget Fartøi paa Vor Elbkyst skulde antræffes med falske eller simulerede Papirer og UdclareringsSedler, skal samme være Confiscation underkastet. §. 10. Ligesom der i §. 7 er bestemt Confiscation, af de Forraad, som ikke inden den foreskrevne Tid ere bragte indenfor Toldlinien, saaledes skal ogsaa alle ikkeeuropæiske Producter, der antræffes at blive fremført nærmere Grændsen end fornævnte Steder eller Linien mellem dem, være Confiscation underkastet; hvorforuden Eieren eller de, der maatte foretage sig saadan forbuden Fremførsel, skulle erlægge en Mulct lig Varernes Værdie. - Saaledes skal ogsaa Mangel af den i §. 6 befalede Passeerseddel have en lige Straf til Følge. - Den, som eengang er tildømt denne Straf, og oftergjør sig skyldig i samme Forbrydelse, skal foruden fornævnte Confiscatoin og Mulct, for anden Gang begaaet Overtrædelse erlægge en Mulct, som er lige med 3/4 af Varernes Værdie og Mulcten; men for tredie Overtrædelse den halve Værdie af de confiscerte Varer og det halve af Mulcten; og endelig i fjerde Overtrædelses Tilfælde ikke aleene Varernes fulde Værdie og hele Mulcten dobbelt, men endogsaa have sit Borgerskab forbrudt, hvis han er Borger, eller belægges med en anden vilkaarlig Straf, som Vort General-Toldkammer har at bestemme. J Mangel af Betaling skal Muld terne afsones efter Anordningerne. - J øvrig skulle alle fornævnte Mulcter tilfalde den, som anholder Varerne. §. 11. Samtlige forestaaende Bestemmelser skulle saaledes være gieldende, indtil Vi anderledes allernaadigst befale, og paaligger det, saavel Toldopsynsbetjentene, som de vedkommende Militair-Commandoer paa det nøieste at paasee, at disse befalinger efterleves. Hvorefter alle og enhver sig allerunderdanigst have at rette. - Under Vor Kongelige Haand og Segl. Givet paa Vort Slot Frederiksberg, den 9de August 1810. Frederik R.